На основу члана 9. Правилника о поступку јавног конкурса за располагање непокретностима у својини Републике Српске и јединица локалне самоуправе (''Службени гласник Републике Српске'', број 20/12), и Одлуке о продаји пословног простора, број 02-020-16 од 09.3.2018. године, Скупштина општине Шипово, расписује

 Ј А В Н И ОГЛАС

о начину и условима продаје пословног простора

путем усменог јавног надметања-лицитацијом

**1. НАЗИВ И СЈЕДИШТЕ ПРОДАВЦА**

Општина Шипово, Трг патријарха српског Павла 1, Шипово, ЈИБ 4401338950003.

**2. НАЧИН ПРОДАЈЕ ПОСЛОВНОГ ПРОСТОРА**

Усменим јавним надметањем-лицитацијом

**3. УСЛОВИ ПРОДАЈЕ ПОСЛОВНОГ ПРОСТОРА**

**3.1. Подаци о непокретности:**

Пословни простор, укупне корисне површине 102,40 м2, изграђен у згради Општинске управе Општине Шипово, Трг патријарха српског Павла 1

 на парцели означеној као к.ч. 848/3 , уписана у лист непокретности broj 14 КО Шипово.

За пословну зграду и грађевинско земљиште које служи редовној употреби зграде је извршен упис права власништва на име Општине Шипово са дијелом 11/12.

Продаја непокретности из претходног става извршиће се путем усменог јавног надметања-лицитацијом.

**3.2.** **Почетна продајна цијена**

Почетна продајна цијена наведеног пословног простора износи 151.058,43 КМ.

**3.3. Право учешћа и начин полагања кауције:**

 Учешће у лицитацији могу узети сва правна лица, која према закону могу бити власници некретнина на подручју Републике Српске и којима је дјелатност пружање поштанских услуга, прописна Законом о поштанским услугама Републике Српске.

За учешће у поступку лицитације понуђачи су дужни уплатити кауцију, у висини од 10% од почетне продајне цијене непокретности, на јединствени рачун трезора Општине Шипово број 5620990000316132 код НЛБ Банке а.д. Бања Лука, Филијала Шипово, сврха дознаке: кауција за учешће на лицитацији, прије почетка поступка лицитације и урачунава се у продајну цијену, а у случају да учесник лицитације не излицитира послови простор иста се враћа.

 Учесницима у лицитацији чије понуде нису прихваћене, извршиће се поврат уплаћене кауције у року од 8 дана ода дана закључења лицитације.

Учесник у лицитацији чија понуда буде утврђена као најповољнија понуда, а не приступи закључивању уговора о купопродаји, губи право на поврат уплаћене кауције.

 Потврду о уплати кауције учесник је дужан да приложи уз пријаву за учешће на лицитацији, најкасније један дан прије њеног одржавања.

**3.4.** **Начин и услови плаћања куповне цијене:**

**IV**

 Купац је дужан да плати купопродајну цијену на жиро рачун продавца у року од 30 дана од данa спровођења лицитације, а прије прибављања мишљења Правобранилаштва Републике Српске и закључења и овјере уговора .

**3.5. Вријеме и начин предаје непокретности:**

 Предаја непокретности у посјед купцу извршиће се у року од 30 дана од дана закључења уговора о купопродаји, о чему ће бити састављен Записник о примопредаји.

**4. ДАН И МЈЕСТО ОДРЖАВАЊА ЛИЦИТАЦИЈЕ**

Лицитација ће се одржати дана 12.4.2018. **године** у просторијама Општине Шипово (скупштинска сала), са почетком у 10,00 часова.

Лицитација се може одржати само ако у њој учествују најмање два учесника.

 Ако се на лицитацију јави само један учесник, Комисија може приступити поступку продаје непосредном погодбом, под условом да цијена неможе бити нижа од почетне цијене објављене у огласу о лицитацији.

**5.** **ВРИЈЕМЕ И НАЧИН РАЗГЛЕДАЊА ДОКУМЕНТАЦИЈЕ**

Заинтересована лица могу извршити увид у документацију о непокретностима које се продају и добити тражене информације код Комисије за лицитацију, сваког радног дана у времену од 7-15 часова.

Контакт особа: Миленко Тривунчић

Контакт телефон: 05-360-027

**6. РОК ЗА ПОДНОШЕЊЕ ПРИЈАВА ЗА УЧЕШЋЕ НА ЛИЦИТАЦИЈИ**

Пријава за учешће на лицитацији се подноси Комисији за лицитацију најкасније један дан прије дана када је заказана лицитација. Уплата кауције мора бити извршена најкасније 1 (један) дан прије дана када је заказана лицитација.

Уз пријаву обавезно приложу сљедећи докази:

-доказ (оргинал уплатнице) о уплати кауције,

-извод из одговарајућег регистра за привредно друштво, овјерену копију, не старију од 6 мјесеци,

Писмену пуномоћ, ( уколико на лицитацију приступа пуномоћник, односно заступник привредног друштва).

Пријава се може поднијети и на образцу који се може добити на инфо-пулту општинске управе.

На омоту затворене коверте у којој се предаје пријава за учешће на литацији, потребо је ставити назнаку: „пријава за лиситацију пословног простора- за Комисију“.

**7.** Овај Оглас објавиће се, најмање 15 дана прије дана одржавања лицитације у дневном листу ’’Независне новине’’, Бања Лука, на огласној табли Општине Шипово и VEB страници Општине Шипово .

|  |  |
| --- | --- |
| Број:02-020-17/2018Датум: 09.3.2018.године |  ПРЕДСЈЕДНИК Милан Плавшић,с.р. |